Brëtagna

La Brëtagna (an fransèis: Bretagne; an breton: Breizh; an gallo: Bertaèyn)  a l'é un-a dle 13 Region ch'a formo la Fransa metropolitan-a.
A l'é formà da gran part dël teritòri dl'antica provinsa e ducà 'd Brëtagna.

A l'ha na surfassa ëd 27.208 km2 e a conta anviron 3.081.000 abitant.

La Brëtagna a l'é partagià an quatr dipartiment:
 22 : Côtes-d'Armor
 29 : Finistère
 35 : Ille-et-Vilaine
 56 : Morbihan
La capital a l'é Rennes.

 Geografìa 
La Brëtagna a l'é na penìsola al nòrd-òvest ëd la Fransa. A l'é bagnà da l'Océan Atlàntich a nòrd (Canal dla Mania), a òvest e a sud. A confin-a a nòrd-est con la Normandìa e a sud-est con ij Pais ëd la Lòira.
A l'é caraterisà da un clima fòrt oceànich.

 Stòria 
Sò nòm antich a l'era Armorique.
A fa part ëd la Fransa dal 1491, ann ch'a l'é portà an dòta da la duchëssa Ana 'd Brëtagna an mariand ël re 'd Fransa, Carl VIII.

 Lenga 
La lenga ufissial a l'é mach ël fransèis. La Fransa a arconòss pa gnun-a lenga ò dialèt regionaj ch'a sio.
As deuvro, come lenghe regionaj: 
 ël breton, na lenga dla famija sèltica, parlà ant l'òvest, come prima lenga, da 300.000 përson-e apopré;
 ël gallo (pronunsia: galò), na lenga romanza d'Oil parlà ant l'est dla Region da anviron 30.000 locutor.
Contut che ste doe lenghe a gòdo dë gnun arconossiment ufissial, an Brëtagna a l'é belfé 'd trové 'd tilet e cartej bilengh a l'intrada dle comun-e, ant le stassion e via fòrt.

 Anliure esterne 
 Sit istitussional

Brëtagna